Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 519

(177) Példa a kizárólagos beszerzéssel összekapcsolt kizárólagos forgalmazásra „A” gyártó az európai piacvezetõ egy nagy terjedelmû tartós fogyasztási cikk tekintetében, piaci részesedése a legtöbb nemzeti kiskereskedelmi piacon 40% és 60% közötti. Minden tagállamban körülbelül 7 versenytársa van, amelyeknek sokkal kisebb a piaci részesedésük, a legerõsebb versenytárs piaci részesedése 10%. Ezek a versenytársak csak egy vagy két nemzeti piacon vannak jelen. „A” termékeit a nemzeti leányvállalatain keresztül adja el kiskereskedelmi szintû kizárólagos forgalmazóinak, akik nem jogosultak aktív értékesítésekre egymás területein. Ezenfelül a kiskereskedõk kötelesek az „A” gyártó termékeit kizárólag a gyártónak a saját országukban mûködõ nemzeti leányvállalatától megvenni. Az „A” gyártó márkáját értékesítõ kiskereskedõk az adott típusú termék fõ viszonteladói a területükön. Versengõ termékeket is árulnak, de eltérõ sikerrel és lelkesedéssel. „A” a piacok között 10—15%-os árkülönbözetet, a piacokon belül pedig alacsonyabb különbségeket alkalmaz. Ez a kiskereskedelmi szinten kisebb árkülönbségeket eredményez. A piac viszonylag stabil a keresleti és a kínálati oldalon, és nincsenek jelentõs technológiai változások. Ezeken a piacokon a márkán belüli versenyt nem csak a területi kizárólagosság csökkenti a kiskereskedelmi szin- 2002/34/II. szám ten, de ezt erõsíti a kiskereskedõkre hárított kizárólagos beszerzési kötelezettség is. A kizárólagos beszerzési kötelezettség elõsegíti a piacok és a területek elkülönítését azáltal, hogy lehetetlenné teszi a kizárólagos kiskereskedõk közötti szabad választást. A kizárólagos kiskereskedõk sem végezhetnek aktív értékesítéseket egymás területein, és a gyakorlatban arra törekszenek, hogy elkerüljék a saját területeiken kívüli szállításokat. Ez lehetõvé teszi az árdiszkriminációt. A fogyasztók és a független kereskedõk részérõl végrehajtható arbitrázsügyletek lehetõsége szûk a termék nagy mennyisége miatt. A rendszer lehetséges hatékonysági elemeit kiemelõ érvek — nagyságrendi megtakarítások kiskereskedelmi szinten a szállítás és a promóció tekintetében — feltehetõen nem ellensúlyozzák kellõen az árdiszkrimináció és a csökkentett márkán belüli verseny negatív hatásait. Mindezek alapján nem valószínû, hogy teljesülnek a mentesítés feltételei. 2.3 Kizárólagos vásárlókijelölés

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes